Potgooi - Nuus & Weer 17 Augustus 2020 - NETRADIOSA
Potgooi – Nuus & Weer 17 Augustus 2020
18/08/2020 Corrie Slabbert Afrikaans, Nuus, Potgooi/Podcast, Weer 0
Bevestigde Coronavirus-gevalle soos aan die einde van 16 Aug 2020:
Wêreldwyd: Gevalle 21 826 634 Sterftes: 773 074 Herstel: 14 564 184 met 64 329 ernstig kritiek en in SA het die bevestigde gevalle gestyg na 587 345 en die sterftes in SA na 11 839 Intussen het 472 377 mense herstel, en 539 is ernstig kritiek is uit die 103 129 aktiewe gevalle. Die uitslae van toetse wat tot op hede in SA gedoen is staan op 3 400 638. SA is steeds die land met die 5de hoogste gevalle van COVID-19 wêreldwyd
Die land skakel oor na Vlak 2 van die grendeltydperk vanaand om 24:00 alhoewel dit groter verligting op veral ekonomiese gebied beteken, bestaan die gevaar dat n tweede pandmie kan ontstaan. Ernstige bedenkinge word geopper oor die feit dat Vlak 2 nie vroeer aangekondig is nie, terwyl daar ook diegene is wat reken die beheermaatreels kan geheel en al afgeskaf word.
Verskeie toegewings en verslappings maatreëls word om middernag afgestel, soos sigaret verkope wat weer normaliseer, alkohol verkope binne beperkte ure en dae en restaurant wat ook soos kroeë alkohol mag verkoop, onderhewig aan bepaalde voorwaardes. Verskeie instansies sinspeel daarop dat Vlak 2 ingestel is om hofsake te vermy wat deur wynprodusente en sigaret vervaardigers beoog is.Intussen is verneem dat die sigaret maatskappy voortgaan met sy saak weens die massiewe bedrag aan inkomste wat verlore is.
"Die land se ekonomie is tot op die grond vernietig as gevolg van die regering se inperkingmaatreëls," sê mnr. Louis Meintjes, die president van TLU SA
Vier mense is dood toe die kar waarin hulle gery het Saterdagoggend teen 'n muur in Belhar bots en aan die brand geslaan het. Die kar het op die R300 in die rigting van Bellville gery, toe dit die pad verlaat en teen die muur gebots het. Met nooddienste se aankoms op die toneel was die motor aan die brand en het hulle drie liggame, onherkenbaar verbrand binne in die voertuig gevind. Die liggaam van 'n vierde persoon, wat uit die kar geslinger is, is op die dak van 'n huis in Signal Close in Belhar gevind.
Eskom sê die kragnetwerk sal vandeesweek steeds onder groot druk verkeer weens vertragings in die herstel- en onderheidswerk by van sy opwekkingseenhede en vra dat verbruikers elektrisiteit spaarsaam gebruik. Die kragvoorsiener was verlede week genoodsaak om beurtkrag in te stel.
Twee mense sal na verwagting vandag in die Mzumbe-landdoshof aan die KwaZulu-Natalse suidkus verskyn in verband met die ontvoering van, en moord op ministens vyf vroue by Mthwalume. Die vroue se liggame is die afgelope paar maande in 'n suikerrietplantasie in die gebied gevind, waarvan twee verlede week. Die liggame is naby mekaar gevind. Die minister van Polisie, Bheki Cele, het tydens 'n besoek aan die gebied die naweek gesê die polisie het genoeg bewyse gevind om die twee verdagtes met die moorde te verbind. 'n Groot aantal gemeenskapslede word buite die hof verwag.
Die polisie is op soek na minstens sewe verdagtes na 'n rooftog by 'n juwelierswarewinkel in die Cradlestone-winkelsentrum, wes van Johannesburg. Die rooftog het gelei tot 'n skietery met drie polisiebeamptes wat nie aan diens was nie. Twee verdagtes en 'n veiligheidswag is tydens die voorval gewond. Die verdagtes het in twee voertuie van die toneel gevlug met 'n onbekende aantal gesteelde items.
Die polisie in die Oos-Kaap het sestien watertenks teruggevind nadat 'n voertuig wat die tenks vervoer het naby Mthatha gekaap is. Die bakkie met twee sleepwaens was onderweg om die tenks af te lewer toe vier mans dit gekaap en die tenks by 'n pakhuis in Dutywa gaan aflaai het. Die voertuig is later verlate in die dorp gevind nadat die opsporingstelsel geaktiveer is. Die polisie het die inligting opgevolg en die tenks ter waarde van nagenoeg 500-duisend rand in die pakhuis gevind.
Warmbad – Sonnig met 'n Min 8 Max 25
Nelspruit – Bewolk met ligte reën met 'n Min10 Max 17
Pretoria – Gedeeltelik bewolk met 'n Min 7 Max 23
Johannesburg – Sonnig met 'n Min 7 Max 19
Vereeniging – Bewolk met 'n Min 1 Max 22
Rustenburg – Sonnig met 'n Min 6 Max 25
Bloemfontein – Sonnig met 'n Min -2 Max 21
Kimberley – Sonnig met 'n Min 0 Max 23
Upington – Sonnig met 'n Min 1 Max 21
Durban – Bewolk met 'n Min 13 Max 20
Durbanville – Bewolk met reënbuie met 'n Min 6 Max 14
Oos-London – Gedeeltelik bewolk met 'n Min 10 Max 20
Kaapstad – Bewolk met reënbuie met 'n Min 8 Max 14
Port Elizabeth – Gedeeltelik bewolk met 'n Min 8 Max 19
Sutherland – Gedeeltelik bewolk met 'n min -3 en max 11
Windhoek – Sonnig met 'n minimum van -1 en Max 25
Keetmanshoop – Sonnig met 'n Min 2 Max 22
Grootfontein – Sonnig met 'n Min 7 Max 31
Die boek Plundering Ontbloot, Operasie Bakarhu, deur ons eie Fanie Cronje kan nou ook bestel word vir aflewering deur Takealot, teen R1-50 by sms 48423. Sms bloot "Plundering" na 48423. Die prys is R200 plus Dan die R1-50 vir die sms
Luister met tunein gaan volg ons sommer daar ook – met enige selfoon, android, tablet, rekenaar, skootrekenaar enige plek enige tyd wêreldwyd vanaf die hoogste bergspits of in jou huis of kantoor solank jy toegang tot internet het